Cuneiform Tablet Kt c/k 1530 (AKT 9a 51)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-e-mu-qí qí-bi-ma um-ma šu-li-ma 6 TÚG.ḪI-kà ša i-na wa-aḫ-šu-ša-na e-zi-bu ub-lu-ni-šu-nu a-da-šu-nu-ma ší-im-šu-nu ú-šé-ba-lá-kum mì-šu ša iš-tù tí-me-il₅-ki-a ta-tù-ra-ni-ma a-dí TÚG-tí-a té-er-ta-kà-ma lá i-li-kà-ni a-ḫi a-ta šu-ma a-wi-lúm a-ma-kam sà-ḫi-ir TÚG-ba-tí-a iš-tí pá-nim-ma šé-bi₄-lam ù a-dí KÙ.BABBAR ša ba-ri-ni i-ḫi-id-ma KÙ.BABBAR a-šar šé-bu-lim lu-šé-bi₄-il₅-šu-ma KÙ.BABBAR 1 GÍN i-ṣa-áb-tám li-ir-ší-ma ú-ra-am li-bi₄-ni lá i-ma-ra-aṣ